als_Latn dik_Latn sag_Latn
Në faqen e internetit të Top Channel, të gjithë mund të bëhen pjesë e lojës së drejtpërdrejtë në këtë ekran. Ky do të jetë një prodhim i Endemol me Top Channel, që natyrisht do të ketë sukses përderisa është një format me shumë ritëm dhe tension, që natyrisht i përshtatet natyrës së prezantimit të Adi Krastës. Ndërkohë që kjo mund të jetë menduar si një sfidë televizive ndaj ekranit tjetër Tv Klan, që do të nisë transmetimin e shout “Kush do bëhet milioner”, që kanë të njëjtën logjikë dhe që do prezantohet nga Agron Llakaj, i cili u largua së fundi nga shou “Portokalli”.
Janë disa sezone që Adi Krasta shfaqet si prezantues i çdo të diele shou në ekranin e Top Channel. Ky format i eksperiencës italiane, i shpikur në vitin 1976 nga italianët me “Domenica in”, pati sukses edhe në Shqipëri. Nuk dihet ende se kush do ta zëvendësojë Adi Krastën, një nga prezantuesit e parë të spektakleve televizivë pas vitit ‘91, i cili tashmë e ka vërtetuar se mund t’ia dalë edhe vetëm. Ai për javë të tëra ka pasur në krah Xhemin, e cila mbulon pjesën argëtuese të “E diell”. Spektakli nisi transmetimin më 28 shtator të vitit të kaluar për të sjellë para publikut surpriza në pesë orë e gjysmë transmetim. Spektakli i së dielës në Top Channel është projektuar për të informuar e argëtuar publikun, ndërsa “100 milionë” natyrisht që mbart tension dhe pritshmëri, gjë që Adi Krasta e ka vërtetuar mirë, që di ta bëjë me shumë art në ekran.
als_Latn als_Latn